Sliač

Sliač (ungari keeles Szliács) on linn Slovakkias Banská Bystrica maakonnas Zvoleni ringkonnas.

Sliač on kuurortlinn, seal asuvad tervistavad kuumaveeallikad.Spa Sliac and surroundings Relaxos. Vaadatud 29. aprillil 2023

Linna lähedal asub Sliači lennujaam. 31.detsembril 2020 lõpetati Sliači lennujaamast reisilennud. Sliači lennujaam on sestpeale kasutusel ainult sõjaväelennujaamana.Letisko Sliač po 84 rokoch končí s civilnou prevádzkou, prepúšťa zamestnancov Bystricoviny.sk, 18. detsember 2020

Geograafiline asend
Sliač asub Zvoleni nõos, Zvolenist vahetult põhjas ja Banská Bystricast ligikaudu 14 km lõunas.

Ajalugu
Sliači asula moodustati 1959. aastal Hájniky, Rybáre ja Sliač-kúpele külade ühendamise tulemusel. Linnaõigused sai Sliač 1. märtsil 1969. Hájniky ja Rybáre külasid on ürikutes esmamainitud 13. sajandi keskel.O meste Mesto Sliač. Vaadatud 29. aprillil 2023

 Rahvastik 

Slovakkia 2021. aasta rahvaloenduse andmetel oli Sliači elanikest slovakke 95,48%, tšehhe 1,19% ja ungarlasi 0,43%. Rahvus oli teadmata 2,04%-l elanikest.Number of population by ethnicity in the municipality Sliač at 1. 1. 2021 Sčítanie obyvateľov, domov a bytov 2021. Vaadatud 29. aprillil 2023

Sõpruslinnad
 Přibyslav, Tšehhi

 Viited 

Kategooria:Slovakkia linnad
Kategooria:Banská Bystrica maakond